Hyd Internet 213 Views GAMBER
GAMBER
ఢిల్లీ: భార‌త ఓపెనర్‌ గౌతమ్‌ గంభీర్‌కు అరుదైన గౌరవం దక్కింది. ఢిల్లీ క్రికెట్‌ సంఘం (డీడీసీఏ) మేనేజింగ్‌ కమిటీలో ఆయనను ప్రభుత్వ నామినీగా క్రీడల శాఖ ఎంపిక చేసింది. డీడీసీఏ ప్రతిష్ఠను పెంచేందుకు అన్ని విధాలా కృషి చేస్తానని ఈ సందర్భంగా గంభీర్‌ పేర్కొన్నారు. ట్విటర్‌ ద్వారా కేంద్ర క్రీడల మంత్రి రాజ్యవర్ధన్‌ సింగ్‌ రాఠోడ్‌కు కృతజ్ఞతలు తెలిపారు. ‘ఇంతకు ముందు ఫిరోజ్‌షా కోట్లా మైదానంలో ఆటగాడిగా గౌరవం దక్కింది. ఇప్పుడు డీడీసీఏ ప్రతిష్ఠను పెంచే సమయం వచ్చింది. డీడీసీఏ మేనేజింగ్‌ కమిటీలో ప్రభుత్వ నామినీగా ఎంపిక చేయడం గౌరవంగా భావిస్తున్నా. రాజ్యవర్ధన్‌ సింగ్‌ రాఠోడ్‌కు ధన్యవాదాలు’ అని ట్వీట్‌ చేశారు.